Начало Превантивна дейност Информация за инвестиционни предложения, планове и програми Архив първо уведомяване - 2017 г. Съобщение №100/2017 г.
С настоящето инвестиционно предложение се предвижда изграждане на трасе на външно кабелно електрозахранване от ТП „Попови ливади“ за захранване на вилна сграда в УПИ XXIII-10094, кв.16 по плана на с. Попови ливади, община Гоце Делчев.
Изграждането на въздушната мрежа ниско напрежение е свързана с монтаж на 9 броя стоманобетонови стълба НН и монтаж на въздушна кабелна линия с усукани изолирани проводници.
Дължината на проектния въздушен електропровод ще бъде около 378 м.
Преносът на електроенергия по надземни кабели е включен в т. 3, буква „б“ на Приложение № 2 към чл. 93, ал. 1, т. 1 и 2 на ЗООС и подлежи на преценяване на необходимостта от оценка на въздействие върху околната среда (ОВОС) на основание чл. 93, ал. 1, т. 1 от ЗООС.
При извършената проверка по отношение местоположението на проекта на трасето на предвидения за изграждане електропровод, спрямо границите на защитени територии по смисъла на Закона за защитените територии (ЗЗТ) и на защитени зони като част от Европейската екологична мрежа „НАТУРА 2000“ по смисъла на Закона за биологичното разнообразие (ЗБР) се установи, че инвестиционното предложение не попада в границите на защитени територии по смисъла на ЗЗТ, но попада в границите на следните защитени зони като част от Европейската екологична мрежа „НАТУРА 2000“ по смисъла на ЗБР:
Извършена към момента проверка за допустимост по реда на чл. 12, ал. 2, във връзка с чл. 40, ал. 2 от Наредбата за ОС установи, че реализацията на инвестиционното предложение е допустима спрямо режимите на защитена зона BG0002126 „Пирин Буфер“ за опазване на дивите птици, въведени с гореописаната заповед за обявяването ѝ.
Въз основа на възможността предвидена в чл. 10, ал. 3 от Наредбата за ОС, РИОСВ – Благоевград ще се произнесе с преценка за вероятната степен на отрицателно въздействие на така заявеното инвестиционното предложение върху защитена зона BG0001023 „Рупите - Струмешница“ на етапа на внесена информация за преценяване на необходимостта от извършване от ОВОС, в която следва да се предостави информация за необходимост от изсичане на дървесна и храстова растителност във връзка с реализацията и последващата експлоатация, като се поясни вида и броя на дърветата и/или храстите, които ще се наложи да се изсекат при осъществяването и за последващата експлоатация на инвестиционното предложение.
Копие от писмото е изпратено до кмета на община Гоце Делчев и Кметство с. Попови ливади.